O Ginoo nga among Dios, kinsa among gituohan, ug kang kinsang Ngalan among ginasangpit labaw sa tanang mga ngalan, ihatag kanamo, samtang kami mangatulog, ang kapahulayan sa kalag ug sa lawas, ug bantayi kami gikan sa tanang mga damgo, ug sa ngitngit nga kalipayan; pahunonga ang binhi sa mga tinguha nga lawasnon ug palonga ang makasunog nga tinguha sa unod. Itugot nga kami makapuyo sa kaputli sa buhat ug sa pulong, nga kami makaangkon og daghang mga hiyas sa kinabuhi, ug dili mahulog gikan sa imong gisaad nga mga panalangin; kay dalaygon ikaw sa walay katapusan. Amen.